האיגלס

**האיגלס** (באנגלית: **The Eagles** תרגום מילולי: העיטים, תרגום מוטעה אך נפוץ: **ה[[נשר]]ים**) היא להקת רוק אמריקאית, מהבולטות והמצליחות בשנות ה-70.

שניים מאלבומיה, "" ו-"Hotel California" דורגו בסוף המאה העשרים על ידי ארגון תעשיית המוזיקה של ארצות הברית כשניים מעשרים האלבומים הנמכרים ביותר בארצות הברית. כמו כן, האלבום "Hotel California" דורג על ידי מגזין הרולינג סטון במקום ה-37 ברשימת 500 האלבומים הגדולים בכל הזמנים. שיר הנושא של האלבום, "Hotel California", זכה להצלחה רבה. בנוסף, דורגה הלהקה על ידי הרולינג סטון במקום ה-75 ברשימת 100 האמנים הגדולים בכל הזמנים.

## היסטוריה
הלהקה נוסדה בשנת 1971 בלוס אנג'לס, כאשר לינדה רונסטאדט נפרדה מלהקת הליווי שלה בה היו חברים דון הנלי וגלן פריי. אל השניים הצטרפו רנדי מייזנר וברני לידון, ויחד הקימו ארבעתם את הלהקה. הלהקה חתמה חוזה עם אסילום רקורדס של דייוויד גפן.

אלבומה הראשון, "The Eagles", הוקלט בלונדון ויצא לאור בשנת 1972. האלבום זכה להצלחה מרובה והניב שני להיטים: "Take It Easy" ו-"Witchy Woman".

לאחר ההצלחה חברי הלהקה החלו לעבוד על האלבום הבא, אשר יצא בשנת 1973 תחת השם "Desperado". האלבום, אשר עסק כולו בתרבות המערבונים, הצליח במכירות אך זכה לביקורות פחות טובות מקודמו.

האלבום השלישי של הלהקה יצא בשנת 1974 ונקרא "On The Border". האלבום התאפיין בדגש חזק יותר על פן הרוק בשירים. גם אלבום זה היה הצלחה והניב את הלהיט "Best Of My Love". במהלך העבודה על האלבום צירפה הלהקה את הגיטריסט דון פלדר.

בשנת 1975 הוציאו חברי הלהקה את אלבומם הרביעי, "One Of These Nights", אשר זכה אף הוא להצלחה רבה. קטע אינסטרומנטלי שנכלל באלבום, "Journey of the Sorcerer", התפרסם כמנגינת הנושא של תסכית הרדיו "מדריך הטרמפיסט לגלקסיה" שהוביל לסדרת הספרים באותו שם. בשנה זו פרש לידון מהלהקה והחליף אותו ג'ו וולש.

בשנת 1976 הוציאה הלהקה את אלבום האוסף "" אשר זכה להצלחה רבה כאשר היקף מכירותיו עומד על כ-42 מיליון עותקים, והוא נחשב לאחד האלבומים הנמכרים ביותר בהיסטוריה.

לקראת סוף שנת 1976 הלהקה הוציאה את אלבומה החדש "Hotel California". האלבום זכה אף הוא להצלחה רבה, במיוחד בזכות השיר "Hotel California" אשר מתאר את התייחסותם הביקורתית של חברי הלהקה לחיי הבוהמה בלוס אנג'לס.

בשנת 1978 עזב מייזנר את הלהקה בעקבות מחלוקת עם חבריו. במקומו של מייזנר הגיע טימותי שמידט.

אלבומה הבא של האיגלס, "The Long Run", יצא בשנת 1979 וזכה להצלחה נמוכה יחסית לאלבומים הקודמים של הלהקה.

בשנת 1980 שחררה הלהקה את אלבום ההופעה החיה "Eagles Live", שהוקלט במהלך סיבוב הופעות של הלהקה.

הלהקה התפרקה בשנת 1982. במהלך השנים בהן חברי הלהקה לא היו ביחד ניסו רוב חברי הלהקה לפתוח בקרירת סולו ואף זכו למספר הצלחות.

בשנת 1994 התאחדה הלהקה כדי להופיע ב-MTV. האיחוד שהיה אמור להיות חד פעמי גרר אחריו סיבוב הופעות שלם שהסתיים בשנת 1996 והותיר אחריו אלבום חדש בשם "Hell Freezes Over". ב-1998, בעקבות כניסת הלהקה להיכל התהילה של הרוק נ' רול, החליטו חברי הלהקה להתאחד בשנית.

ב-2007, הוציאה לאור הלהקה את "Long Road Out of Eden", אלבום האולפן הראשון מזה 28 שנים.

ב-2016 הלהקה התפרקה, אך ב-2017 התאחדה וממשיכה לפעול עד היום.

ב-20 בספטמבר 2024 החלה הלהקה את רצף ההופעות שלה בהיכל הספירה בלאס וגאס. בנובמבר 2024 הלהקה הודיעה על מופעים נוספים כחלק מרף ההופעות, שממשיך גם בשנת 2025.

## חברי הלהקה


קובץ:Glenn Frey.jpg|גלן פריי
קובץ:Don Henley.jpg|דון הנלי
קובץ:Joe Walsh.jpg|ג'ו וולש
קובץ:Timothy B. Schmit.jpg|טימותי ב. שמידט


## דיסקוגרפיה
### אלבומי אולפן
* 1972 - Eagles
* 1973 - Desperado
* 1974 - On the Border
* 1975 - One of These Nights
* 1976 - Hotel California
* 1979 - The Long Run
* 2007 - Long Road Out of Eden

### אוספים
* 1976 - 
* 1982 - Eagles Greatest Hits, Vol. 2
* 1984 - The Best of the Eagles
* 1994 - The Very Best of The Eagles (1994)
* 2000 - Selected Works: 1972-1999
* 2001 - 
* 2003 - The Very Best of Eagles
* 2010 - The Drugs Brother

### אלבומי הופעה
* 1980 - Eagles Live
* 1994 - Hell Freezes Over

## קישורים חיצוניים

* 

* מילים לשירים של האיגלס
* 

## הערות שוליים

קטגוריה:להקות רוק אמריקאיות
קטגוריה:להקות קאנטרי
קטגוריה:אמני קפיטול רקורדס
קטגוריה:אמני גפן רקורדס
קטגוריה:חברי היכל התהילה של הרוק אנד רול
קטגוריה:להקות זוכות פרס גראמי
קטגוריה:זוכי פרס המוזיקה האמריקאית
קטגוריה:זוכי פרס מרכז קנדי
קטגוריה:נשר בתרבות
קטגוריה:עיט בתרבות
קטגוריה:להקות שהוקמו בשנת 1971
קטגוריה:להקות קאנטרי-רוק אמריקאיות